بو گون دونیا شامپیونلوغو 2018-ین سئچمه مرحله‌سینده 4-جو تورا ایستارت وئریله‌جک.  2016-جی ایلین سون سئچمه موسابیقه‌لری چرچیوه‌سینده 9 قروپدا 27 قارشیلاشما باش توتا‌جاق.
ایلک اویون گونونده C  ، E  و F قروپ‌لاری‌نین بوتون گؤروش‌لری، همچنین  A قروپونون 1 گؤروشو اوینانیلا‌جاق. آذربایجان میللی‌سی‌نین موباریزه آپاردیغی قروپون لیدئرلری اولان آلمانیا و آذربایجان میللی‌سی سفر سیناغینا چیخا‌جاق. عمومیتله بو توردا لیدئرلرین اکثریتی سفرده امتیاز قازانماغا چالیشا‌جاق. آذربابجان میللی‌سی قروپون مرکزی اویونوندا ان یاخین ایزلییجی‌سی شیما‌لی ایرلندین، ایتکی‌سیز ایره‌لیله‌ین آلمانیا ایسه سان-مارینونون قوناغی اولا‌جاق.
E قروپوندا دا لیدئرلر مونته نگرو و لهستان سفر سیناغینا چیخا‌جاق. سونونجولار ایزلییجی‌سی – 3-جو پیلله‌دکی رومانی ایله گؤروشه‌جک. F قروپونون لیدئری اینگیلتره اسکاتلند ایله بریتانیا دوئلینده قوه‌سینی سینایا‌جاق. بو قروپدا سلوواکی و لیتوانی آراسیندا 2-جی یئر باخیمین‌دان اؤنم‌لی قارشیلاشما دقت چکیر.
ایلک اویون گونونون ان ماراق‌لی قارشیلاشماسی فرانسادا کئچیریله‌جک. A قروپونون شریک‌لی لیدئرلری اولان میدان صاحب‌لری و سوئد ذیروه ساواشینا چیخا‌جاق. مغلوبیت‌سیز ایره‌لیله‌ین تیملرین قروپون‌داکی دیگر ایکی گؤروش نوامبرین 13-ده باش توتا‌جاق.
دونیا شامپیونلوغو 2018-ین سئچمه مرحله‌سی
11 نوامبر
C قروپو
چک  – نروژ
سان مارینو - آلمانیا
شیما‌لی ایرلند  - آذربایجان
E قروپو
ارمنستان – مونته نگرو
دانمارک – قازاخیستان
رومانی  – لهستان
F قروپو
سلوواکی - لیتوانی
مالت – سلوونی
اینگیلتره – اسکاتلند
A قروپو
فرانسا – سوئد
